CELEX: 62010TA0411(01)
Language: sk
Date: 2017-09-12 00:00:00
Title: Vec T-411/10 RENV: Rozsudok Všeobecného súdu z 12. septembra 2017 – Laufen Austria/Komisia („Hospodárska súťaž — Kartely — Belgický, nemecký, francúzsky, taliansky, holandský a rakúsky trh s kúpeľňovými doplnkami a príslušenstvom — Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP — Pokuty — Solidárne uloženie pokuty materskej spoločnosti a jej dcérskej spoločnosti — Horná hranica 10 % obratu — Výpočet hornej hranice iba na základe obratu dcérskej spoločnosti za obdobie porušovania predchádzajúce jej nadobudnutiu materskou spoločnosťou“)

23.10.2017   
            
            
               SK
            
            
               Úradný vestník Európskej únie
            
            
               C 357/8
            
         Rozsudok Všeobecného súdu z 12. septembra 2017 – Laufen Austria/Komisia
   (Vec T-411/10 RENV) (1)
   
   ((„Hospodárska súťaž - Kartely - Belgický, nemecký, francúzsky, taliansky, holandský a rakúsky trh s kúpeľňovými doplnkami a príslušenstvom - Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP - Pokuty - Solidárne uloženie pokuty materskej spoločnosti a jej dcérskej spoločnosti - Horná hranica 10 % obratu - Výpočet hornej hranice iba na základe obratu dcérskej spoločnosti za obdobie porušovania predchádzajúce jej nadobudnutiu materskou spoločnosťou“))
   (2017/C 357/09)
   Jazyk konania: španielčina
   
      Účastníci konania
   
   
      Žalobkyňa: Laufen Austria AG (Wilhelmsburg, Rakúsko) (v zastúpení: E. Navarro Varona, avocat)
   
      Žalovaná: Európska komisia (v zastúpení: F. Castillo de la Torre, F. Jimeno Fernández a F. Castilla Contreras, splnomocnení zástupcovia)
   
      Predmet veci
   
   Návrh založený na článku 263 ZFEÚ týkajúci sa jednak čiastočného zrušenia rozhodnutia Komisie K(2010) 4185 v konečnom znení z 23. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/39092 – Kúpeľňové doplnky a príslušenstvo) a jednak zníženia výšky pokuty, ktorá bola uložená žalobkyni v tomto rozhodnutí
   
      Výrok rozsudku
   
   
               1.
            
            
               Výška pokuty uložená spoločnosti Laufen Austria AG z dôvodu porušenia, ku ktorému prišlo v období medzi 12. októbrom 1994 a 28. októbrom 1999 a za ktorej zaplatenie je osobne zodpovedná, sa určuje na 4 788 001 eur.
            
         
               2.
            
            
               Laufen Austria a Európska komisia znášajú každá svoje vlastné trovy konania, ktoré im vznikli v konaní pred Všeobecným súdom a Súdnym dvorom.
            
         
      (1)  Ú. v. EÚ C 301, 6.11.2010.